Andreas Mikkelsen

Andreas Mikkelsen (s. 22. kesäkuuta 1989 Oslo) on norjalainen ralliautoilija. Hänen kartanlukijanaan ovat toimineet norjalaiset Ola Fløene ja Anders Jæger sekä suomalainen Mikko Markkula. Sardinian rallissa 2008 kartturina oli ruotsalainen Maria Andersson. 2013 Australiassa ja Alsacessa kartturina toimi irlantilainen Paul Nagle. Kaudelle 2021 kartturiksi palasi kolmannen kerran Ola Fløene.

Ura
Mikkelsen aloitti ralliuransa 17-vuotiaana kilpailtuaan sitä ennen motocross- ja hiihtokilpailuissa. Vuonna 2005 hän kilpaili Britannian ralleissa voittaen Quinton Stagen, the Coraclen, the Plains, the Bulldog ja Cambrian ja Saarenmaan rallikilpailut. Vuonna 2006 Mikkelsen debytoi WRC-luokassa Britannian rallissa keskeyttäen ulosajoon 14. erikoiskokeella. Vuonna 2007 hän ajoi kahdeksan kilpailua ollen parhaimmillaan yhdeksäs Irlannin rallissa. 

Vuonna 2008 Mikkelsen saavutti uransa ensimmäiset pisteet ajamalla viidenneksi Ruotsin rallissa rikkoen samalla Matthew Wilsonin ennätyksen nuorimpana pisteille ajaneena rallikuljettajana. Hän ajoi vielä kahdeksanneksi Katalonian rallissa. 

Vuonna 2009 Mikkelsen ajoi kaksi kilpailua, joissa keskeytti. Samana vuonna Larvikin rallissa syyskuussa Mikkelsenin auto lähti luisumaan ja osui kymmenvuotiaaseen katsojaan surmaten tämän välittömästi.

Vuonna 2010 Mikkelsen ajoi yksittäisiä kilpailuja SWRC-luokassa voittaen kauden päätöskilpailun Walesissa. Hän saavutti myös yhden pisteen WRC-luokassa. Hän kilpaili myös IRC-sarjassa ollen parhaimmillaan toinen Skotlannin rallissa. Hän sijoittui seitsemänneksi omassa luokassaan. 

Vuosina 2011 ja 2012 Mikkelsen voitti IRC-sarjan mestaruuden kahtena vuotena peräkkäin.

Vuodesta 2013 lähtien Mikkelsen on kilpaillut Volkswagen Motorsportin kolmannella WRC-autolla. Hänen kartturinaan toimi suomalainen Mikko Markkula, mutta pari lopetti yhteistyönsä kesken kauden 2014. Talli vetäytyi pois MM-sarjasta kauden 2016 loputtua.

Kaudelle 2017 Mikkelsenillä oli vaikeuksia löytää ajopaikkaa. Kauden kolmessa ensimmäisessä kilpailussaan hän ajoi Škoda Motorsportin Fabia R5:lla kahdesti seitsemänneksi voittaen WRC2-luokan. Sardiniassa, Puolassa ja Saksassa hän kilpaili Citroënin tallissa. Kauden päättäneissä Katalonian, Walesin ja Australian osakilpailuissa Mikkelsen ajoi Hyundai Motorsportin kuljettajana varmistaen samalla itselleen työpaikan myös seuraavalle kaudelle.

Kaudella 2020 Mikkelsen ajoi ainoastaan kauden päättäneessä Monzan rallissa, jossa ajokkina oli Rally2-luokan Škoda Fabia Rally2 Evo. Hän oli rekisteröitynyt WRC3-luokkaan. Hän oli kokonaiskilpailun kuudes ja luokkansa ensimmäinen.

Kaudella 2021 Mikkelsen voitti WRC2-sarjan mestaruuden sekä rallin EM-sarjan mestaruuden.

Kaudella 2023 Mikkelsen varmisti WRC2-sarjan mestaruuden kartanlukijansa Torstein Eriksenin kanssa Keski-Euroopan rallissa. Mikkelsen keräsi pisteet Power Stage -erikoiskokeelta, joka riitti varmistamaan mestaruuden ennen Yohan Rosselia ja Gus Greensmithiä. Greensmithillä ja Mikkelsenillä oli koossa yhtä paljon pisteitä Keski-Euroopan rallin jälkeen, mutta Mikkelsenillä oli kaudelta kolme voittoa ja Greensmithillä kaksi.

Kaudella 2024 Mikkelsen ajaa Hyundai Motorsportin kolmatta autoa Esapekka Lapin ja Dani Sordon kanssa osan kaudesta.

 Rallin MM-sarjan tulokset 
 Vuosi Talli Auto 1 2 3 4 5 6 7 8 9 10 11 12 13 14 15 16 Sija Pisteet 2006 Stobart VK Ford Rally Team Ford Focus RS WRC 04 MON SWE MEX ESP FRA ARG ITA GRE GER FIN JPN CYP TUR AUS NZL GBRKesk. NC 0 2007 Stobart VK Ford Rally Team Ford Focus RS WRC 04 MON SWE NOR10 MEX POR10 NC 0 Ramsport ARG ITA GRE FIN12 GER24 NZW ESP25 FRADSQ JPN IRE9 Ford Focus RS WRC 06 GBRKesk. 2008 Ramsport Ford Focus RS WRC 06 MON SWE5 MEX ARG JOR ITAKesk. GRE TUR19 FIN12 16. 5 Ford Focus RS WRC 07 GER11 NZL ESP8 FRA11 JPN GBR 2009 Andreas Mikkelsen Subaru Impreza WRX STi IRE NORKesk. NC 0 Škoda Fabia WRC CYP POR ARG ITA GRE POLKesk. FIN AUS ESP GBR 2010 Andreas Mikkelsen Ford Fiesta S2000 SWE11 MEX JOR TUR NZL POR BUL FIN GER JPN  26. 1 Škoda Fabia S2000 FRA18 ESP Czech Ford National Team GBR10 2011 Volkswagen Motorsport Škoda Fabia S2000 SWE MEX POR JOR ITA ARG GRE FINKesk. GER AUS FRA ESP GBR NC 0 2012 Volkswagen Motorsport Škoda Fabia S2000 MON SWE13 MEX POR ARGKesk. GREKesk. NZL FIN27 GER7 GBR FRA12 ITA7 ESP21 14. 13 2013 Volkswagen Motorsport II Volkswagen Polo R WRC MON SWE MEX POR6 ARG8 GRE4 ITAKesk. FIN10 GERWD AUS7 FRA7 ESPKesk. GBR5 10. 50 2014 Volkswagen Motorsport II Volkswagen Polo R WRC MON7 SWE2 MEX19 POR4 ARG4 ITA4 POL2 FIN4 GER3 AUS3 FRA2 ESP7 GBRKesk. 3. 150 2015 Volkswagen Motorsport II Volkswagen Polo R WRC MON3 SWE3 MEX3 ARGKesk. POR3 ITA36 POL2 FINKesk. GER3 AUS4 FRA3 ESP1 GBR3 3. 171 2016 Volkswagen Motorsport II Volkswagen Polo R WRC MON2 SWE4 MEXKesk. ARG3 POR2 ITA13 POL1 FIN7 GER4 CHNC FRA3 ESPKesk. GBR12 AUS1  3. 154 2017 Škoda Motorsport Škoda Fabia R5 MON7 SWE MEX FRA7 ARG PORKesk. 12. 54 Citroën Total Abu Dhabi WRT Citroën C3 WRC ITA8 POL9 FIN GER2 Hyundai Motorsport Hyundai i20 Coupe WRC ESP18 GBR4 AUS11 2018 Hyundai Shell Mobis WRT Hyundai i20 Coupe WRC MON13 SWE3 MEX4 FRA7 ARG5 POR16 ITA18 FIN10 GER6 TUR5 GBR6 ESP10 AUS11 6. 84 2019 Hyundai Shell Mobis WRT Hyundai i20 Coupe WRC MONKesk. SWE4 MEXKesk. FRA ARG2 CHL7 POR ITA3 FIN4 GER6 TUR3 GBR6 ESP AUSC 4. 102 2020 Eurosol Racing Team Hungary Škoda Fabia R5 Evo MON SWE MEX EST TUR ITA MNZ6 15. 8 2021 Toksport WRT Škoda Fabia R5 Evo MON ARC CRO PORWD ITA KEN EST BEL GRE FIN ESP MNZ 17. 10 2022 Toksport WRT Škoda Fabia Rally2 evo MON SWE CRO POR ITA KEN  EST FIN BEL GRE NZL ESP JPN 14. 25 2024 Hyundai Motorsport Hyundai i20 N Rally1 MON SWE KEN CRO POR ITA POL LAT FIN GRE CHL EUR JPN 11. 40

 Lähteet 
 http://juwra.com/mikkelsen_andreas.html

 Viitteet 

Luokka:Norjalaiset ralliautoilijat
Luokka:Rallin Euroopan-mestarit
Luokka:Vuonna 1989 syntyneet
Luokka:Elävät henkilöt